รบกวนท่านเจ้าหน้าที่ ทาสีขอบทางเท้า ถนนสมเด็จเจ้าพระยา ตั้งแต่ปากซอยสมเด็จเจ้าพระยา 9 จนถึงสี่แยกท่าดินแดง โดยเฉพาะอย่างยิ่งบริเวณด้านหน้าบริเวณหน้า บริษัท สุรา เวิลด์ และบริเวณหน้าร้าน SHRIMP SHRIMP AND FRIENDS สมควรทาสีขอบทางเท้าเป็นสีขาวแดง ให้มีความชัดเจน 

เนื่องจาก พบผู้มาติดต่อ สุราเวิลด์และ shrimp shrimp นำรถมาจอดตายหน้าอาคาร อันเป็นถนนสาธารณะ ที่ใกล้ สี่แยกไฟแดง ก่อให้เกิดปัญหาการจราจรติดขัด (แม้เป็นช่วงเวลาเร่งด่วน 16:00 - 20:00 ก็ยังพบรถจอด ได้โดยไม่ถูกบังคับใช้กฎหมายแต่ประการใด) ทำให้ถนนสมเด็จเจ้าพระยา ใช้สัญจรได้เพียงเลนเดียว ทางเท้าบริเวณดังกล่าวเป็นทางร่วมทางแยก ทางแยกกับถนนเส้นหลัก คือถนนท่าดินแดง จึงเป็นบริเวณที่ห้ามจอดรถตลอดเวลา เพื่อความสะดวก และความปลอดภัยของผู้ใช้ถนน ผู้ใช้ทางสาธารณะ 

การจอดรถของคนเพียงส่วนน้อย สร้างความเดือดร้อน และเพิ่มต้นทุน ด้านเวลา ด้านน้ำมันเชื่อเพลิง ด้านค่าใช้จ่าย และเพิ่มความเสี่ยงต่อการเกิดอุบัติเหตุมากยิ่งขึ้น จึงขอให้ทางเจ้าหน้าที่ มาทาสีขอบทางเท้า เป็นสีขาวแดง สัญลักษณ์ห้ามจอดรถตลอดเวลาโดยด่วน เพื่อความปลอดภัยสาธารณะ

ขอขอบพระคุณมากครับ